Document ID: 32003R2232

Komisijas Regula (EK) Nr. 2232/2003
(2003. gada 23. decembris)
par tarifa kvotu atklāšanu, kas jāpiemēro dažu pārstrādātu Šveices izcelsmes lauksaimniecības produktu importam Eiropas Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm [1], un jo īpaši tās 7. panta 2. punktu,
ņemot vērā Padomes 2000. gada 13. marta Lēmumu 2000/239/EK par Nolīguma slēgšanu vēstuļu apmaiņas veidā starp Eiropas Kopienu, no vienas puses, un Šveices Konfederāciju, no otras puses, par 2. protokolu Nolīgumam starp Eiropas Ekonomikas kopienu un Šveices Konfederāciju [2], un jo īpaši tā 2. pantu,
tā kā:
(1) Jāatklāj gada tarifa kvotas 2004. gadam dažiem pārstrādātiem lauksaimniecības produktiem, kas paredzētas Nolīgumā vēstuļu apmaiņas veidā starp Eiropas Kopienu, no vienas puses, un Šveices Konfederāciju, no otras puses, par 2. protokolu Nolīgumam starp Eiropas Ekonomikas kopienu un Šveices Konfederāciju, turpmāk "Nolīgums".
(2) Gada kvota, kas Nolīgumā noteikta precēm, kuras klasificētas saskaņā ar KN kodu 22021000 un ex22029010, ir izmantota. Saskaņā ar Nolīgumu 2004. gadam tā attiecīgi jāpalielina par 10 %.
(3) Ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi [3], nosaka tarifa kvotu pārvaldības noteikumus. Ir lietderīgi paredzēt ar šo regulu atklāto tarifa kvotu pārvaldību saskaņā ar minētajiem noteikumiem.
(4) Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Kopienas tarifa kvotas to pārstrādāto Šveices izcelsmes lauksaimniecības produktu importam, kas iekļauti pielikumā, atklāj no 2004. gada 1. janvāra līdz 31. decembrim, atbrīvojot no nodokļa.
Pielikuma 2. tabulā iekļauto preču importam, kas pārsniedz beznodokļa kvotu, piemēro 9,1 % nodokli.
2. pants
Kopienas tarifa kvotas, kas minētas 1. pantā, saskaņā ar 308.a, 308.b un 308.c pantu Regulā (EEK) Nr. 2454/93 pārvalda Komisija.
3. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 23. decembrī

Labels: 3
17
18
6